Ȋmi dă apoi niște ponturi pentru bursă, ȋn eventualitatea că o să mă bată vreodată gȋndul să vreau să mă ȋmbogățesc, mai punctează o serie de remarci pe marginea vieții și a lipsei de preocupări spirituale a poporului, ȋmi explică de ce un mustăcios din politică e cea mai mare jigodie ȋn viață („E Satana, dracu’ gol”), se interesează dacă am mai scris ceva („Dar nu căcaturi pentru bloguri, ceva serios, cu substanță”) și ȋl dezamăgesc – bine, nu prea mult –, mă invită la el la țară să-i cunosc soția și copilul, dar după 10 ianuarie, că atunci se ȋntorc din Franța, și nu se lasă pȋnă nu bem ȋmpreună niște whisky, urmȋnd ca un angajat al lui să conducă mașina mea pȋnă la mine acasă, iar el să se ȋntoarcă cu un taxi la firmă.